Amânarea plății ratelor, discutată azi în ședința de Guvern. Cererile pot fi depuse până la 15 martie 2021.
O nouă suspendare temporară a plății ratelor bancare. Guvernul "roagă" băncile să te mai aștepte cu întoarcerea banilor împrumutați. Poți cere suspendarea plății ratelor până pe 15 martie 2021. Solicitarea de suspendare a plății ratelor este pe o durată de 9 luni de zile.
Florin Cîțu are astăzi pe masă proiectul de Ordonanță de Urgență prin care Guvernul cere băncilor să îi mai păsuiască la rate pe cei care nu pot să le plătească, din cauza crizei COVID. Odată aprobată ordonanța, fii pregătit cu cererea, dacă ai nevoie. Trebuie să o depui până pe 15 martie. Solicitarea e acceptată doar dacă ai un credit acordat până la 30 martie 2020. Admiși sunt cei cărora le-au scăzut veniturile cu cel puțin 25% în ultimele trei luni, sunt în șomaj tehnic din cauza pandemiei sau li s-a redus salariul. Măsura se aplică pentru creditele ipotecare, consum cu ipotecă sau nevoi persoanele.